text: 90-årig kvinde med rollator røvet på åben gade
  01 april 2016 kl. 17.32
  Røveri mod 90-årig kvinde på Strucks Allé i Tønder, hvor udenlandsk kvinde tog halsgreb på den ældre dame og stjal guldkæde.
  En 90-årig kvinde blev fredag eftermiddag ved 16.15 tiden røvet på Strucks Allé i Tønder, hvor en yngre kvinde sneg sig op bag på hende og greb hende om halsen.
  Da  den yngre kvinde fjernede sine hænder igen, var den guldkæde, den 90-årige havde om halsen, væk.
  Den ældre kvinde led ikke fysisk overlast under episoden, men er dog meget chokeret over oplevelsen.
  - Hun havde været ude at gå en tur med sin rollator, og på vej hen mod sin hoveddør blev hun udsat for røveriet. At tage halsgreb tangerer vold, derfor kalder vi det et røveri, fortækker vagtchef Erik Lindholdt, Syd- og Sønderjyllands Politi,  til TV SYD.
  Politiet har allerede fået en henvendelse om episoden, som bliver undersøgt fredag aften.
  Den ældre kvindes søn meldte episoden til politiet en halv time efter gerningstidspunktet.
  Politiet giver følgende signalement af den yngre kvinde:
  25-30 år
  udenlandsk
  kraftig med mørkt hår
  stak af i sort bil ført af fedladen mand
  bilen havde sort nummerplade foran og gul bagpå - formentlig britiske
  Røveri i Tønder: kvinde, 25-30 år, kraftig m. mørkt hår.Kørte i sort bil ført af fedladen mand. sort nummerplade foran - gul bagpå #politidk
  
  Røveri mod 90-årig kvinde på Strucksalle i Tønder, hvor udenlandsk kvinde bagfra tog halsgreb på den ældre dame og stjal guldkæde. #politidk
  
  